“ศบค.” เปิดตัวเลขต่างชาติเที่ยวไทย 8 เดือน 3.8 ล้านคน เงินสะพัด 1.76 แสนลบ.
ศบค.แถลงสถานการณ์ท่องเที่ยวครึ่งแรกปี 65 หลังผ่อนคลายมาตรการโควิด พบนทท.ต่างชาติเดินทางเข้าประเทศเกือบ 3.8 ล้านคน ช่วยกระตุ้นเศรษฐกิจไทยสร้างรายได้กว่า 1.76 แสนลบ.
ศบค.แถลงสถานการณ์ท่องเที่ยวครึ่งแรกปี 65 หลังผ่อนคลายมาตรการโควิด พบนทท.ต่างชาติเดินทางเข้าประเทศเกือบ 3.8 ล้านคน ช่วยกระตุ้นเศรษฐกิจไทยสร้างรายได้กว่า 1.76 แสนลบ.
19 ส.ค. 2565

นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) แถลงภายหลังการประชุมศบค.ชุดใหญ่ถึงสถานการท่องเที่ยวระหว่างประเทศว่า หลังจากมีการผ่อนคลายมาตราการการป้องกันการแพร่ระบาดของโรคติดเชื้อไวรัสโควิด-19 พบว่า เดือน ก.ค. 65 มีนักท่องเที่ยวต่างชาติเดินทางเข้าประเทศแล้วกว่า 1,070,000 คน ทำให้จำนวนนักท่องเที่ยวสะสมระหว่างวันที่ 1 ม.ค. -17 ส.ค. 65 มีจำนวน 3,780,209 คน เพิ่มขึ้น 3,214% เมื่อเทียบกับงวดเดียวกันของปีก่อน ส่งผลให้มีรายได้ 176,311 ล้านบาท โดยประเทศที่มีนักท่องเที่ยวที่เดินทางมาไทยสูงสุด 5 อันดับแรก คือ มาเลเซีย, อินเดีย, สิงคโปร์, สหราชอาณาจักร และเวียดนาม
ส่วนสถานการณ์การท่องเที่ยวในประเทศไทย ระหว่างวันที่ 1 ม.ค.-17 ส.ค. 65 พบว่าจำนวนนักท่องเที่ยวชาวไทย เดินทางท่องเที่ยวในประเทศสะสม 86 ล้านคนต่อครั้ง โดยรายได้จากการท่องเที่ยวในประเทศ ระหว่างวันที่ 1 ม.ค.-17 ส.ค.65 มีมูลค่า 377,740 ล้านบาท สำหรับจังหวัดที่คนไทยเดินทางไปท่องเที่ยวสูงสุด 5 อันดับแรก คือ กรุงเทพมหานคร, ชลบุรี, กาญจนบุรี, ประจวบคีรีขันธ์ และเพชรบุรี